CELEX: 32007R0243
Language: mt
Date: 2007-03-06 00:00:00
Title: Regolament tal-Kummissjoni (KE) Nru 243/2007 tas- 6 ta’ Marzu 2007 rigward l-awtorizzazzjoni ta' 3-phytase (Natuphos) bħala addittiv fl-għalf (Test b'rilevanza għaż-ŻEE)

13.3.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               4
            
         REGOLAMENT TAL-KUMMISSJONI (KE) Nru 243/2007
   tas-6 ta’ Marzu 2007
   rigward l-awtorizzazzjoni ta' 3-phytase (Natuphos) bħala addittiv fl-għalf
   (Test b'relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar addittivi għall-użu fin-nutriment ta' l-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fin-nutriment ta' l-annimali u għall-bażi u l-proċeduri biex tingħata din l-awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni kif stipulat fl-Anness. Din l-applikazzjoni kienet akkumpanjata mid-dettalji u d-dokumenti meħtieġa skond l-Artikolu 7(3) ta' dan ir-Regolament.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta' l-enżima 3-phytase prodotta mill-Aspergillus niger (CBS 101.672) għall-ħnienes li nfatmu, il-ħnieżer għat-tismin, u t-tiġieġ għat-tismin li għandha tiġi kklassifikata fil-kategorija ta' addittivi “addittivi żootekniċi”.
            
         
               (4)
            
            
               L-Awtorità Ewropea għas-Sikurezza ta' l-Ikel ('l-Awtorità') ikkonkludiet fl-opinjonijiet tagħha tal-15 ta' Ġunju 2006 u tas-17 ta' Mejju 2006 li t-3-phytase prodott mill-Aspergillus niger (CBS 101.672) ma għandux effett negattiv fuq is-saħħa ta' l-annimali, is-saħħa tal-bnedmin jew l-ambjent (2). Ikkonkludiet ukoll li l-preparazzjoni ta' l-enżima 3-phytase prodotta mill-Aspergillus niger (CBS 101.672) ma tippreżentax riskji oħra li, skond l-Artikolu 5(2) tar-Regolament (KE) Nru 1831/2003, jeskludu l-awtorizzazzjoni. L-opinjoni ta' l-Awtorità tirrakkomanda miżuri xierqa għas-sikurezza ta' l-utent. Hija ma tikkunsidrax li hemm il-bżonn għal rekwiżiti speċifiċi ta' sorveljanza wara t-tqegħid fis-suq. Din l-opinjoni tivverifika wkoll ir-rapport dwar il-metodu ta' analiżi ta' l-addittiv ta' l-għalf fl-għalf imressaq mil-Laboratorju ta' Referenza tal-Komunità stabbilit mir-Regolament (KE) Nru 1831/2003. Il-valutazzjoni ta' din il-preparazzjoni turi li l-kundizzjonijiet għall-awtorizzazzjoni, previsti fl-Artikolu 5 tar-Regolament (KE) Nru 1831/2003, huma sodisfatti. L-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (5)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta' addittivi “addittivi żootekniċi” u għall-grupp funzjonali 'sustanzi li jsaħħu d-diġestibbiltà', hija awtorizzata bħala addittiv fin-nutrizzjoni ta' l-annimali skond il-kundizzjonjiet stabbiliti f'dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta’ Marzu 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-regolament kif emendat l-aħħar bir-Regolament (KE) Nru 378/2005 (ĠU L 59, 5.3.2005, p. 8).
   
      (2)  L-opinjoni tal-Panel Xjentifku dwar Addittivi u Prodotti jew Sustanzi użati fl-Għalf ta' l-Annimali u l-Panel Xjentifiku dwar l-Organiżmi Ġenetikament Modifikati dwar is-sikurezza u l-effiċjenza tal-preparazzjoni ta' l-enżima Natuphos® (3-phytase) prodotta mill-Aspergillus niger. Adottata mill-Panel FEEDAP fil-15 ta' Ġunju 2006 u mill-Panel GMO fis-17 ta' Mejju 2006. Il-Ġurnal EFSA (2006) 369, p. 1-19.
   
      ANNESS
      
                  Numru ta' identifikazzjoni ta' l-addittiv
               
               
                  Isem tad-detentur ta' l-awtorizzazzjoni
               
               
                  Addittiv (Isem kummerċjali)
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta' annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem tal-perjodu ta' awtorizzazzjoni
               
            
                  Unità ta' attività/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta' addittivi żootekniċi. Grupp funzjonali: sustanzi li jsaħħu d-diġestibbiltà.
                  
               
            
                  4a 1600
               
               
                  BASF Aktiengesellschaft
               
               
                  3-Phytase
                  EC 3.1.3.8
                  (Natuphos 5 000  G
                  Natuphos 5 000  L
                  Natuphos 10 000  G
                  Natuphos 10 000  L)
               
               
                  
                     Kompożizzjoni ta' l-addittiv
                  
                  3-phytase produced
                  mill-Aspergillus niger (CBS 101.672)
                  Li għandu attività minima ta':
                  Fil-forma solida: 5 000  FTU/g
                  Fil-forma likwida: 5 000  FTU/ml
                  
                     Karatterizzazzjoni tas-sustanza attiva:
                  
                  3-phytase produced
                  mill-Aspergillus niger (CBS 101.672)
                  
                     Metodu analitiku
                      (1)
                  
                  Metodu kolimetriku li jkejjel il-fosfati inorganiċi rilaxxati mill-enżima mill-phytate substrate.
               
               
                  Ħnienes (miftuma)
               
               
                  —
               
               
                  500 FTU
               
               
                   
               
               
                  
                              1.
                           
                           
                              Fl-istruzzjonijiet għall-użu ta' l-addittiv u l-premixture, indika t-temperatura li fiha għandu jinħażen, kemm jista' jdum fil-ħażna, u l-istabbiltà għall-pelleting.
                           
                        
                              2.
                           
                           
                              Għall-użu fil-każ ta’ ħnienes li nfatmu sakemm jilħqu l-35 kg.
                           
                        
                              3.
                           
                           
                              Doża rakkomandata għall kull kg ta' għalf sħiħ. 500 FTU
                           
                        
                              4.
                           
                           
                              Għall-użu f'għalf li fih aktar minn 0,23  % ta' fosforu li huwa phytin bound.
                           
                        
               
                  2.4.2017
               
            
                  Ħnieżer għat-tismin
               
               
                   
               
               
                  280 FTU
               
               
                   
               
               
                  
                              1.
                           
                           
                              Fl-istruzzjonijiet għall-użu ta' l-addittiv u l-premixture, indika t-temperatura li fiha għandu jinħażen, kemm jista' jdum fil-ħażna, u l-istabbiltà għall-pelleting.
                           
                        
                              2.
                           
                           
                              Doża rakkomandata għall kull kg ta' għalf sħiħ 400-500 FTU.
                           
                        
                              3.
                           
                           
                              Għall-użu f'għalf li fih aktar minn 0,23  % ta' fosforus li huwa phytin bound.
                           
                        
            
                  Tiġieġ għat-tismin
               
               
                  —
               
               
                  375 FTU
               
               
                   
               
               
                  
                              1.
                           
                           
                              Fl-istruzzjonijiet għall-użu ta' l-addittiv u l-premixture, indika t-temperatura li fiha għandu jinħażen, kemm jista' jdum fil-ħażna, u l-istabbiltà għall-pelleting.
                           
                        
                              2.
                           
                           
                              Doża rakkomandata għall kull kg ta' għalf sħiħ 500-700 FTU.
                           
                        
                              3.
                           
                           
                              Għall-użu f'għalf li fih aktar minn 0,23  % ta' fosforu li huwa phytin bound.
                           
                        
            
         (1)  Id-dettalji tal-metodi analitiċi huma disponibbli fl-indirizz elettroniku tal-Laboratorju ta' Referenza tal-Komunità: www.irmm.jrc.be/html/crlfaa/.